钦定古今图书集成/明伦汇编/氏族典/第314卷 > 《廖用贤尚友录》 > 彭仲刚
## 钦定古今图书集成/明伦汇编/氏族典/第314卷 > 《廖用贤尚友录》 > 彭仲刚

按《万姓统谱》，仲刚字子复，平阳人。登乾道第，初主金
华簿，移临海令，民爱信之。召为敕令所删定官，迁国
子监丞、知全州。减郡费，宽商税，输租得自概量，无斛
面。择学师教其子弟，而亲执经讲说，曰：“此古人所以
富庶而教之也。”丁父忧，民哭扶其柩，至境外数十里，
曰：“何时复得此太守乎？”服除，知豪州，未行，特令提举
浙东常平，命下而卒。阶朝请郎。